open-index/open-wikipedia-markdown huggingface dataset:
Bohotvorcovstvo

**Bohotvorcovstvo** bol nábožensko-filozofický smer v Rusku, ktorý vnzikol po porážke revolúcie 1905-1907 (Lunačarskij, V. Bzarov, Juškevič, Gorkij a i.) a ktorého cieľom
bolo spojenie socializmu s náboženstvom a vytvorenie náboženského ateizmu (náboženstva bez boha): socialista je - podľa Lunačarského - väčšmi náboženský ako staronábožný človek, pretože predmety uctievania sú u socialistu reálne - ľudský kolektív a kozmos. Marxizmus je nábožensko-filozofický systém, ktorý ľuďom ukazuje cestu k novému životu.

Idey bohotvorcovstva sa široko propagovali najmä v škole organizovanej Bogdanovom a i. na ostrove Capri. Prívrženci bohotvorcovstva odmietali bohohľadačstvo.

## Externé odkazy
* 

Kategória:Kresťanstvo
Boj

**Boj** môže byť:
* intenzívny konflikt medzi dvoma (osobnými) protivníkmi vedený ručne, často aj pomocou zbraní
* vo vojenstve: základná forma taktickej činnosti vojsk, pozri boj (vojenstvo)
* v športe: zápolenie, zápas
* trvalé úsilie o dosiahnutie niečoho alebo zabránenie niečomu; premáhanie niekoho alebo niečoho
* intenzívny spor, svár (o záujmy, názory, ciele), pozri pod spor
* guatemalský nápoj, pozri boj (nápoj)
* maďarský názov rumunskej dediny Boiu

**BOJ** môže byť:
* Bank of Japan - Nippon Ginkó
* Medzinárodné letisko Burgas

## Pozri aj
*zápas
Boj o investitúru

**Boj o investitúru** bol mocenský konflikt medzi pápežmi a rímsko-nemeckými cisármi v rokoch 1075–1122, keď došlo k vzostupu moci a autority pápeža aj v dôsledku clunyjského hnutia. 

Nemecký cisár Oto I. odovzdal duchovným kniežatám kráľovskú súdnu právomoc, vyberanie daní a poskytol im územie, takže boli imúnni pred zásahmi štátnych úradníkov. Oto I. si zaistil vplyv na cirkev tým, že vymenoval biskupov a opátov, prijímal ich lénne služby odovzdaním biskupskej palice, neskoršie prsteňa.  

V tejto praxi pokračovali aj ďalší panovníci, čo nakoniec vyústilo do sporu. Cisári Henrich IV. a Henrich V. sa snažili udržať si právo investitúry (vymenovať biskupov a dohľad nad voľbou pápeža). Rím roku 1059 zakázal obsadzovanie cirkevných úradníkov laikmi a vymenovanie biskupov nemeckým kráľom. Clunyjské reformné hnutie podporovalo tento cieľ a odsudzovalo udeľovanie cirkevných úradov laikom. Spor o investitúru prepukol za pontifikáciu pápeža Gregora VII., ktorý roku 1075 vyhlásil primát duchovnej moci nad svetskou a postavil sa za nezávislú (kanonickú) voľbu biskupov. Vo svojom Dictatu papae sformuloval pre nemeckého cisára rad požiadaviek, medzi ktorými nechýbalo ani právo na dosadzovanie a odvolávanie panovníkov. Tohto práva sa mal vzdať aj Henrich IV. 

Spor bol dočasne prerušený zmierením v Canosse (1077). Cisárske vojská síce v roku 1084 obsadili Taliansko a Rím, ale v roku 1122 bol Henrich V. nútený uzavrieť s pápežskou kúriou kompromis - tzv. Wormský konkordát z roku 1122, v ktorom akt biskupskej voľby bol rozdelený na časť svetskú a cirkevnú.

## Referencie

## Externé odkazy
* 

Kategória:Kresťanstvo
Kategória:Dejiny Nemecka
Boj o život

**Boj o život** je pôsobenie organizmov proti tým faktorom neživej prírody a živej prirody, ktoré sú nevýhodné na ich život a rozmnožovanie. 

Ako dôsledok boja o život prežívajú a zanechávajú po sebe najpočetnejšie a najživotaschopnejšie potomstvo tie jedince, ktoré sa najlepšie prispôsobujú okolitým podmienkam. Boj o život je jedna z foriem vzájomných vzťahov medzi organizmami v rámci jedného druhu a medzi predstaviteľmi rozličných druhov, je to faktor evolúcie rastlín a živočíchov. Z aplikácie koncepcie boja o život pri výklade spoločnosti vychádza sociáldarvinizmus.

## Externé odkazy
* 

Kategória:Biológia
Triedny boj

**Triedny boj** (alebo **Triedny konflikt**) je, predovšetkým v marxizme, boj medzi spoločenskými triedami, ktorých záujmy sú nezlučiteľné alebo si navzájom odporujú. Teória triedneho boja sa zvyčajne spája s komunistickou tézou, že v kapitalistickej priemyselnej spoločnosti nevyhnutne nastáva konflikt medzi proletariátom (čiže robotníckou triedou, ktorá svojou prácou zabezpečuje výrobu tovaru a za túto prácu dostáva mzdu) a buržoáziou, t. j. strednou a vyššou triedou vlastníkov kapitálu, teda výrobných prostriedkov, ktorých využívanie na výrobu tovaru jej prináša zisk. 

Karol Marx a Fridrich Engels v ich knihe *[[Manifest komunistickej strany|Manifeste komunistickej strany]]* a v ďalších spisoch tvrdili, že proletariát nedostáva spravodlivý podiel z výnosov svojej práce - inými slovami, že kapitalistickí podnikatelia vyplácajú robotníkom v mzdách iba zlomok skutočnej hodnoty ich práce a zvyšok si nechávajú pre seba. Marx a Engels boli presvedčení, že tento ekonomický vzťah je forma vykorisťovania a že vlastníctvo výrobných prostriedkov by malo z rúk buržoázie prejsť do kolektívneho vlastníctva  proletariátu. To si však žiada revolučné zmeny v štáte a spoločnosti s cieľom jednak zbaviť buržoáziu výrobných prostriedkov a jednak znemožniť zásah štátu na ochranu buržoázneho majetku pred vyvlastnením.

## Referencie

## Iné projekty

## Externé odkazy
* 

Kategória:Politika
Kategória:Spoločnosť
Kategória:Marxizmus
Kategória:Komunizmus
Bolesť

175px|náhľad|Bolesť hlavy.
**Bolesť** (lat. *dolor*) alebo **bôľ** je psychický stav, ktorý vzniká v dôsledku mimoriadne silných alebo poškodzujúcich účinkov na organizmus, ohrozujúcich jeho existenciu alebo celostnosť. Bolesť je jedným z najcennejších výsledkov evolúcie živočíšneho sveta. Bolesť má osobitne veľký klinický význam ako symptóm poruchy normálneho priebehu fyziologických procesov, keďže celý rad patologických procesov ľudského organizmu sa ohlasuje bolestivými pocitmi ešte pred vznikom vonkajších symptómov ochorenia.

Z emočného hľadiska má prežívanie pocitu bolesti ubíjajúci a deprimujúci charakter, niekedy charakter utrpenia; je stimulom pre rôznorodé obranné reakcie zamerané na odstránenie vonkajších alebo vnútorných podnetov, ktoré tento pocit vyvolali.

Pocity bolesti vznikajú v centrálnom nervovom systéme spojením procesov začínajúcich sa v receptoroch kože alebo vnutorných orgánov, od ktorých sa impulzy špeciálnymi dráhami dostávajú do podkôrových systémov mozgu, vstupujúcich do dynamickej interakcie s kôrovými procesmi vo veľkých mozgových hemisférach.

Reakcia na bolesť predstavuje najinertnejšiu a najsilnejšiu nepodmienenú reakciu.

Pociťovanie bolesti do istej miery podlieha vplyvu vyšších psychických procesov, ktoré súvisia s činnosťou kôry a závisia od takých osobnostných čŕt, ako je zameranosť, presvedčenie, hodnotová orientácia atď. Existujú početné príklady o statočnosti, o schopnosti znášať bolesť a nepoddať sa jej, ale konať na základe vyšších mravných motívov, a naopak, o zbabelosti, o sústredení sa na svoje pocity bolesti.

Bolesť sa pokladá za jednu z hraničných situácií.

## Pozri aj
* symptóm

## Iné projekty

## Externé odkazy
* 


Kategória:Paliatívna medicína
Bolesť hlavy

**Bolesť/bolenie hlavy** alebo **cefalalgia** alebo **cefalea** je označenie pre pocity bolesti v oblasti hlavy. Ide o nepríjemný, často intenzívne vnímaný pocit, lokalizovaný na hlave alebo v hlave, rôzneho charakteru, intenzity a trvania. Je nešpecifickým signálom lokálnej alebo vzdialenej poruchy funkcie organizmu. Vyplývajú z priameho alebo reflexného podráždenia orgánov hlavy citlivých na bolesť (lebečná klenba, mozgová blana, krvné cievy v mozgu, nervy mozgu, najvyššie miechové nervy). Samotná látka mozgu (časť CNS) nie je citlivá na bolesť.

Vzhľadom na to, že bolesť hlavy má veľmi mnoho príčin, jej diferenciálna diagnostika je náročná a interdisciplinárna.

Príčiny bolesti hlavy môžu byť:

* nervové preťaženie a vyčerpanie (cefalalgia neurotica)
* preťažovanie zraku (poruchy zrakovej ostrosti)
* poruchy činnosti mozgových ciev (migréna, mozgová aneuryzma, mozgové krvácanie)
* porucha niektorých mozgových nervov (neuralgia)
* zápal prinosových dutín
* choroby mozgu
* choroby mozgových plien
* niektorá choroba niektorého orgánu (sekundárna cefalalgia)

## Externé odkazy
*
Bolonská univerzita

**Bolonská univerzita** (, ) je univerzita v talianskom meste Bologna, najstaršia univerzita na svete.. I keď sa nevie presný dátum založenia, väčšina prameňov hovorí o roku 1088. Iné údaje uvádzajú rok 1119, i tak by však bola najstaršia. Podľa vzoru jej organizácie bola založená aj Academia Istropolitana roku 1465. 

Univerzita, bašta bádania v oblasti rímskeho a cirkevného práva, dostala svoje prvé štatúty v r. 1158 od cisára Fridricha Barbarossu. V Taliansku však boli aj iné centrá vzdelanosti ktoré s ňou súperili. Patrili medzi ne Padova, Vercelli a najmä Neapol. V Bologni bolo štúdium a udeľovanie akademických hodností v podstate bezplatné. Učitelia si však dávali od študentov platiť školné. S týmto však v 13. storočí nesúhlasili pápeži, a tak pre univerzitných učiteľov zaviedli fixné platy. Od 12. storočia sa bolonská univerzita tešila veľkej popularite. Najväčší stredoveký pápež Inocent III. tam vyštudoval právo.

V roku 1317 bol na univerzite rektorom Mikuláš, nitriansky archidiakon. Na univerzite študovali viacerí študenti z Horného Uhorska, napr. P. Scalich z Turca získal roku 1552 titul bakalára teológie. V 16. storočí bolo založené osobitné štipendium a neskôr aj konvikt pre študujúcich z Uhorska a Chorvátska – *Collegio Ungharese*.

## Slávni absolventi
Medzi jej absolventov patria napríklad Dante Alighieri, Francesco Petrarca, Mikuláš Kopernik, Guglielmo Marconi, Tomáš Becket a Umberto Eco.

## Referencie

## Iné projekty

## Externé odkazy
* Oficiálna stránka

## Zdroj

Kategória:Univerzity v Taliansku
Kategória:Bologna
Boľševizmus

**Boľševizmus** alebo zriedkavo **boľševictvo** môže byť:
*pôvodne (od roku 1903): leninský smer resp. frakcia Ruskej sociálnodemokratickej robotníckej strany, pozri pod boľševik a Ruská sociálnodemokratická robotnícka strana
*od roku 1918:
** marxizmus-leninizmus (a prípadne stalinizmus), najmä ako teória a prax sovietskych komunistov a prípadne aj nimi ovplyvňovaných politických strán a štátov, pozri marxizmus-leninizmus
** teória a prax diktatúry proletariátu (čo je jedna z hlavných myšlienok marxizmu-leninizmu), pozri diktatúra proletariátu
** štátna politika založená na hegemonistickej vláde komunistickej strany legitimizujúcej svoje postavenia zastupovaním (údajnej) väčšiny pracujúcich, pozri napr. pod komunistický režim
*pejoratívne: myšlienky komunizmu, najmä sovietskeho boľševizmu (pozri vyššie), resp. súvisiace javy, vnímané ako hrozba, proti ktorej treba bojovať
*obyčajne pejoratívne (a nepresne):
**komunizmus
**socializmus

**Boľševictvo** môže byť zriedkavo aj označenie pre boľševické (teda boľševizmom poznačené) názory.

## Pozri aj
*boľševik

## Referencie
Bona fide

**Bona fide** (lat.) znamená v dobrej viere, dobromyseľne, s presvedčením, že ide o správnu vec, s dobrým úmyslom.

Kategória:Latinské výrazy
Louis Gabriel Ambroise de Bonald

**Louis Gabriel Ambroise, vikomt de Bonald** (* 2. október 1754, Millau, Francúzsko† 23. november 1840, tamže) bol francúzsky filozof, teoretik štátu, kritik osvietenstva, jeden z prvých predstaviteľov
francúzskeho tradicionalizmu.  

Počas Veľkej francúzskej revolúcie v roku 1791 emigroval a vrátil sa za vlády Direktoria.

Obhajoval tradičnú monarchiu a cirkev. Po reštaurácii Bourbonovcov sa stal poprednou osobnosťou takzvanej strany ultra. V roku 1816 bol prijatý do Akadémie .

## Externé odkazy
* 

Kategória:Francúzski filozofi
Kategória:Členovia Francúzskej akadémie
Bontón

**Bontón** (fr.) je dobré, uhladené spoločenské vystupovanie, správanie.

## Externé odkazy
* 

Kategória:Ľudské správanie
Franz Bopp

**Franz Bopp** (* 14. september 1791, Mainz – † 23. október 1867, Berlín) bol nemecký jazykovedec, zakladateľ indoeurópskej porovnávacej jazykovedy, sanskritológ. 

Od 1821 pôsobil ako profesor na Humboldtovej univerzite v Berlíne. Najväčšou Boppovou zásluhou je vybudovanie sústavnej teórie na základe viacerých jazykov.

## Dielo

*1818 – *Das Conjugationsystem der Sanskritsprache*

*1833-1852 – *Vergleichende Grammatik, I-III*

## Externé odkazy
* 

Kategória:Nemeckí jazykovedci
Kategória:Držitelia Radu Pour le Mérite
Kategória:Osobnosti z Mainzu
Borská nížina

náhľad|Typický borovicový les u Studienky
náhľad|Viate piesky

**Borská nížina** je geomorfologický celok na západnom Slovensku v Záhorskej nížine, plošne najväčšie územie viatych pieskov s rovinatým až pahorkatinným reliéfom s prevahou borovicových lesov. 

## Polohopis
Na juhu a východe hraničí s Malými Karpatmi, na severovýchode s Myjavskou pahorkatinou a na severe s Chvojnickou pahorkatinou a Dolnomoravským úvalom. Na západe je oddelená riekou Morava od nížin Viedenskej kotliny v Rakúsku.

Najvyšším bodom Borskej nížiny je kopec Mária Magdaléna (297 m) pri osade Habány. 

## Delenie
Borská nížina sa delí na 7 podcelkov, ktoré zahŕňajú aj 1 geomorfologickú časť:
* Bor
** Lakšárska pahorkatina
* Dolnomoravská niva
* Gbelský bor
* Myjavská niva
* Novoveská plošina
* Podmalokarpatská zníženina
* Záhorské pláňavy

## Referencie

## Iné projekty

## Externé odkazy
* 


Kategória:Nížiny na Slovensku
Kategória:Geomorfologické celky na Slovensku
Kategória:Záhorská nížina
Börzsöny

::*Börzsöny je aj časť mesta Bonyhád (bývalá samostatná obec), pozri pod [[Bonyhád]].*

**Börzsöny** alebo **Börzsöny-hegység** (po slovensky **Brežany**, **Novohradské vrchy** alebo **Novohradské hory**) je sopečné pohorie na severe Maďarska vo Vnútorných Západných Karpatoch.

## Iné projekty

## Externé odkazy
* Börzsöny - informácie o pohorí Börzsöny vrátane fotografií

Kategória:Pohoria v Maďarsku
Šatendranáth Bose

**Šatendranáth Bose** (* 1. január 1894, Kalkata – † 4. február 1974, Kalkata) bol indický fyzik, spoluzakladateľ kvantovej štatistickej fyziky. Podľa neho je pomenovaný bozón.

## Pozri aj
* Boseho-Einsteinova štatistika

## Iné projekty

## Externé odkazy
* 

Kategória:Indickí fyzici
Kategória:Osobnosti z Kalkaty
Rudjer Josip Bošković

**Rudjer Josip Bošković** (, ; * 18. máj 1711, Dubrovnik – † 13. február 1787, Miláno) bol chorvátsky matematik, astronóm, fyzik a filozof . Člen jezuitského rádu, pôsobil ako profesor filozofie a matematiky na *Collegio romana*. Na základe Leibnizovej a Newtonovej teórie vytvoril tzv. teoriu dynamickej atomistiky: atómy sú hmotné body, medzi ktorými pôsobia príťažlivé a odpudivé sily. Bošković ovplyvnil vývoj prírodných vied na prelome 18. a 19. storočia

## Referencie

## Ďalšia literatúra
* 

## Iné projekty

## Externé odkazy

* 

Kategória:Chorvátski astronómovia
Kategória:Chorvátski filozofi 
Kategória:Chorvátski matematici
Kategória:Fyzici
Arabská botanika

**Arabská [[botanika]]** je jedna z hlavných súčastí arabskej vedy; patrila medzi tzv. cudzie vedy. Napríklad španielski moslimovia sa usilovali pomenovať všetky rastliny Španielska a severnej Afriky. Podrobný prírodopis rastlín s názvami v arabčine, latinčine a berberčine zostavil córdobský lekár al-Gáfikí.

## Pozri aj
* botanika
* biológia
* botanici
* flóra
* floristika
* herbár
* rastlina

## Externé odkazy
* 

Kategória:Arabi
Kategória:Botanika
Vasilij Petrovič Botkin

**Vasilij Petrovič Botkin** (* 8. január 1812, Moskva – † 22. október 1869, Petrohrad) bol ruský publicista a kritik, predstaviteľ západníctva.

## Externé odkazy
* 

Kategória:Ruskí spisovatelia
Kategória:Ruskí publicisti
Kategória:Ruskí filozofi
Kategória:Ruskí literárni kritici
Kategória:Osobnosti z Moskvy
Nicolas Bourbaki

**Nicolas Bourbaki** je pseudonym skupiny francúzskych matematikov, ktorá vznikla v Paríži z odchovancov *[[École normale supérieure]]* roku 1937 a ktorá sa od roku 1939 usilovala realizovať ideu Hilberta obsiahnuť rozličné matematické teórie z pozícií formálnej axiomatickej metódy. V mnohozväzkovom traktáte *Éléments de mathématique*, ktorý vychádza od roku 1939, rozpracúvajú formálny axiomatický systém, ktorý má obsiahnuť ak nie všetky, tak aspoň najdôležitejšie matematické odbory ako *špeciálne aspekty všeobecnej koncepcie*. Výklad je krajne abstraktný a formalizovaný, podáva sa iba logická kostra teórií.

Základom výkladu sú štruktúry, určované pomocou axióm, napr. štrukúry usporiadania, grupy, topologické štruktúry.

Výklad postupuje od všeobecného k zvláštnemu.

Klasifikácia matematiky podľa typov štruktúr sa do značnej miery odlišuje od tradičnej.

## Zoznam literatúry

*Éléments de mathématique*, 1939 an.

## Externé odkazy
* 


Kategória:Francúzski matematici
Bosna

**Bosna** môže byť:
* jedna z dvoch historických krajín, tvoriacich Bosnu a Hercegovinu, pozri Bosna (historická krajina)
* hovorové pomenovanie štátu Bosna a Hercegovina
* skrátený tvar pre Bosniansky banát
* skrátený tvar pre Bosnianske kráľovstvo
* skrátený tvar pre Bosniansky sandžak
* skrátený tvar pre Bosniansky vilájet
* skrátený tvar pre Bosniansky ejálet
* rieka v Bosne, pozri Bosna (rieka)
* historické označenie pre najvyššie zhromaždenie privilegovaných stavov a vrstiev v stredovekej Bosne, pozri Stanak
Medard Boss

**Medard Boss** (* 4. október 1903, St. Gallen, Švajčiarsko – † 21. december 1990, Zollikon) bol švajčiarsky psychológ, prívrženec Ludwiga Binswangera.

## Externé odkazy
* 

Kategória:Švajčiarski psychológovia
Kategória:Osobnosti zo St. Gallen
Kategória:Absolventi Univerzity v Zürichu
Kategória:Vyučujúci na Univerzite v Zürichu
Bovaryzmus

**Bovaryzmus** je neschopnosť rozlišovať medzi fantáziou a realitou; sklon vžívať sa do iných osôb.

## Externé odkazy
* 

Kategória:Psychológia
Pierre Bovet

**Pierre Bovet** (* 5. jún 1878, Grandchamp, Švajčiarsko – † 2. december 1965, Boudry) bol švajčiarsky pedagóg, priekopník experimentálnej a funkcionálnej vedy o výchove. 

V roku 1917 zaviedol pojem *école active*. Je zakladateľom *Bureau International d'Éducation* v Ženeve.

## Iné projekty

## Externé odkazy
* 

Kategória:Švajčiarski pedagógovia
Kategória:Vyučujúci na Univerzite v Ženeve
Brada

**Brada** môže byť:
* zužujúca sa a vystupujúca časť tváre pod ústami, pozri brada (časť hlavy)
* dlhé chlpy mužov na brade ako časti hlavy, pozri brada (chlpy)
* dlhšia srsť na sánke kozy, pozri brada (koza)
* vrch v Súľovských vrchoch, pozri Brada (vrch v Súľovských vrchoch)
* vrch v Kozích Chrbtoch, pozri Brada (vrch v Kozích chrbtoch)

## Pozri aj
* kozia brada (rastlina)
* bradový hrboľ
Brahman (filozofia)

**Brahman** (-sanskritský kmeň; písmom dévanágarí:ब्रह्मन्) alebo **brahma**  (-hlavný zaužívaný slovenský tvar; zároveň sanskritský nominatív od kmeňa brahman a alternatívny sanskritský kmeň; písmom dévanágarí: ब्रह्म; pozor na zámenu s výrazmi bráhman, Brahmá) je:
*čarovná formulka
*sila, ktorá dodáva účinnosť obetným úkonom
*od seba samého existujúci princíp tvoriaci a udržujúci svet, princíp, ktorý všetko tvorí, nesie, udržiava a opäť navracia do seba. Brahman je duchovný základ sveta.

Od upanišád tvoria špekulácie o vzťahu brahmanu a ja (átmanu) jednotlivej
bytosti hlavnú tému védánty. Duchovná podstata človeka, jeho skutočné ja - duša - átman je totožná s týmto brahmanom. Uvedomením si tejto skutočnosti sa človek oslobodzuje z kolobehu znovuzrodenia.

## Brahman podľa [[upanišády|upanišád]]
„Brahman je za všetkým, je nekonečný a večný. Preto ho nemožno poznať rozumom (konečnou mysľou), ani správne popísať konečnými slovami. Na pomoc pri vysvetľovaní sa používajú prirovnania, alebo negácia: „Ani toto, ani toto...“

## Pokusy o opis brahmanu
„Jedna transcendentálna neduálna skutočnosť. Bez počiatku, bez konca, bez bolesti, bez strachu, plná blaženosti. Pravda-Vedomie-Blaženosť.“ (Sat-Chit-Ananda)

Podľa Šankaru je Najvyšší duch totožný s átmanom. Brahman je nedeliteľný, preto individuálne átmany nemôžu byť len nejaké jeho časti alebo dokonca výtvory.

## Pozri aj
*adavaita védanta
*dharmakája
*transhorizontová realita
*stong-pa-ňid
*šúnjatá
*tao

## Externé odkazy
* 

Kategória:Indická filozofia
Kategória:Hinduizmus
Bráhmany

**Bráhmany** alebo nepresne **brahmany** (jednotné číslo v slovenčine **bráhmana** alebo **bráhmanam** alebo nepresne **brahmana**; sanskritský kmeň jednotného čísla: *bráhmana*, sanskritský nominatív jednotného čísla: *bráhmanam*; sanskritský kmeň j. č. vyslovený po hindsky: *bráhman*) sú staroindické prozaické literárne texty, dlhé komentáre véd. Opisujú ako sa má správne vykonávať obeta, aký je účel a vznik obetí. Svoje vlastné bráhmany má každá védska škola. Je ich veľmi veľa. Presný čas vzniku nie je známy. Ich špekulácie uzatvárajú prehistóriu indického myslenia.

## Zdroj
* 

Kategória:Hinduizmus
Kategória:Indická literatúra
Brahmanda

**Brahmanda** (sanskrit) je svetový systém, resp. vesmír so všetkým, čo obsahuje.

Kategória:Sanskritské výrazy
Brahmanizmus

**Brahmanizmus** alebo **bráhmanizmus** (nesprávne *brahmánizmus*, zastarano *brahminstvo*) alebo **brahmanstvo** je indické náboženstvo nadväzujúce na védizmus, súčasť kastového zriadenia; obnovenou formou brahmanizmu je hinduizmus.

## Pozri aj

* osová doba
* hinduizmus
* indické náboženstvo
* védske náboženstvo

## Literatúra

* König, F. - Waldenfels, H.: Lexikon náboženství, 1994, s. 174 an.

## Externé odkazy
* 

Kategória:Hinduizmus
Brahmaputra

**Brahmaputra** ( - v slov. prepise *Ma-čchüan Che*, staršie *Ja-lu-cang-pu-ťiang*) je rieka v Tibete, Číne, Indii a Bangladéši.

Má dĺžku  a plochu povodia . Pramení v Himalájach, ústi do Bengálskeho zálivu rozsiahlou deltou spolu s Gangou.

## Referencie

## Iné projekty

## Externé odkazy
* 

Brahmaputra
Kategória:Rieky v Číne
Kategória:Rieky v Indii
Kategória:Rieky v Bangladéši
Brainstorming

**Brainstorming** (z  – mozog,  – búrka) je kreatívna metóda riešenia problémov založená na skupinovom riešení, ktorá má uľahčiť generovanie kreatívnej stratégie. Štrukturovaná skupina (podľa nových výskumov naopak kohezívna skupina).

Podstatou je uvoľniť predstavivosť, fantáziu a obrazotvornosť, generovať nápady, vzájomne sa inšpirovať so snahou uplatniť sa a odstrániť zábrany.

Cieľom je nájsť netradičné, resp. originálne riešenia v čo najkratšom čase. 
Pre praktické využitie ju upravil A. F. Osborn v 30. rokoch 20. storočia.

Medzi základné pravidlá patria:
* zákaz kritiky, 
* možnosť predkladať aj absurdné nápady, 
* využívať nápady iných (inšpirácia) a 
* pravidlo rovnosti, 
* kvantita nápadov (hodnotenie nápadov prichádza až na záver). 

Z brainstormingu vychádzajú aj ďalšie inovačné metódy: synektiky, delfská metóda, panelová diskusia, metóda Philips 66, Gordonova metóda, Hobo-metóda a i.

## Brainwriting

Brainwriting je písomná forma brainstormingu. Nápady sa píšu do pripravených formulárov, ktoré pre vzájomnú inšpiráciu kolujú medzi účastníkmi (podobne aj delfská metóda).

## Externé odkazy
* 

Kategória:Sociológia
Kategória:Sociálna psychológia
Kategória:Kreativita
Kategória:Myslenie
Brána (hlavný vstup)

[náhľad|Železná brána, [Chelsea (Londýn)|Chelsea]]
**Brána** je hlavný vstup do uzatvoreného architektonického komplexu (do hradu, dvora, pevnosti, mesta, paláca, na most), historicky často s fortifikačnými prvkami (veža, strieľne, zdvíhací most). Je to často vstup väčší ako dvere, ale menší/menej významný ako portál. 

## Brána ako symbol
Brána je symbol vstupu, ale aj krytého priestoru za ním a tajuplnej moci (napr. Vysoká porta, symbol moci tureckého sultána, brána pekla, Mária ako brána k nebu). Brána a dvere označujú vstup (podobne ako most, priechod) do dôležitého priestoru. Do tajných a najsvätejších komnát v chrámoch sa často vstupuje prepychovými bránami, ktoré môžu prekročiť len zasvätení vysokí kňazi. Obrad prekročenia brány (prah) symbolizoval pre mnohé kultúry prechod z jedného životného obdobia do nasledujúceho (*rites de passage*). Otvorenie posvätnej brány oznamuje náboženské slávnosti. Vedľa brány do predsiene Šalamúnovho chrámu v Jeruzaleme stáli dva veľké bronzové stĺpy. Starorímsky boh Jánus chránil vchod a východ.

## Pozri aj
* Portál

## Iné projekty
Geografická brána

**(Geografická) brána** (po latinsky Porta) je výrazná vhĺbená geomorfologická jednotka, ktorá spája dve susedné vhĺbené geomorfologické jednotky väčšieho plošného rozsahu. Dno brány má zväčša ráz
roviny alebo plochej pahorkatiny, napr. Devínska brána - prielom Dunaja cez
Malé Karpaty.

## Externé odkazy
* 

Kategória:Geomorfológia
Bratia čistoty

**Bratia čistoty** alebo **čistí bratia** (po arab. اخوان الصفا Ichván as-safá) alebo **Bratia čistoty a priatelia vernosti** (Ichván as-safá' va chullán al-vafá') bola skupina arabsky píšucich vzdelancov z konca 9.– 11. storočia.

Boli to predstavitelia islamského novoplatonizmu v rámci arabskej filozofie, ktorí pôsobili v Basre ako tajný spolok. Pestovali prírodnú filozofiu v novoplatónskom duchu.

Bratia čistoty napísali akúsi encyklopédiu *Rasá'il ichván as-safá* (*[[Pojednania Bratov čistoty]]*) zloženú z 52 pojednaní.

## Externé odkazy
* 

Kategória:Stredovekí filozofi
Kategória:Literatúra v arabskom jazyku
Kategória:Predstavitelia islamskej filozofie
Kategória:Filozofi arabského pôvodu
Bratislavská výzva

**Bratislavská výzva** bola výzva, ktorú vydala Európska vegetariánska únia po piatom kongrese konajúcom sa v Bratislave od 23. do 28. júla 1995. Účastníci z 25 krajín vyzvali Európsku úniu, Európsky parlament a vlády európskych štátov k jasným a jednotným legislatívnym činom s cieľom dosiahnúť nasledujúce ciele:
# Sprístupnenie vegetariánskej stravy vo všetkých typoch verejných inštitúcií.
# Zredukovanie prepravy živých zvierat po Európe na minimum a striktné presadzovanie nariadení týkajúcich sa primeranej starostlivosti o zvieratá.
# Zrušenie neľudských metód veľkovýroby v poľnohospodárstve z dôvodov ochrany zvierat a podpory drobných poľnohospodárov.
# Skvalitnenie potravín bez používania aditív, genetického inžinierstva a iradiácie.

Početné vegetriánske štúdie na celom svete dokázali, že úplná vegetariánska strava obsahuje všetky potrebné zložky výživy pre zdravý život človeka od detstva až po starobu. Zabraňuje taktiež prudkému nárastu chorôb suvisiacich so stravou a prispieva tak k znižovaniu nadmerných finančných prostriedkov vynakladaných na zdravotnícku starostlivosť.

Hildegund Scholvien, prezidentka Európskej vegetariánskej únie

## Externé odkazy
* 

Kategória:Vegetariánstvo
Kategória:Podujatia v Bratislave
Výzva
Breh

**Breh** je:
* stena koryta a okraj zeme pozdĺž rieky, jazera, rybníka, mora
* úboč, stráň, kopec, vrch

## Iné projekty

## Externé odkazy
* 

Kategória:Geomorfológia
Soľná brekcia

**Soľná brekcia** je brekcia tvorená úlomkami vyťaženej soli znečistenej úlomkovitou jalovinou. Vzniká pri zavlečení kusov ílových hornín morskými prúdmi z okrajov sedimentačných paniev do ich stredu, kde sa usadzovala kamenná soľ. Transport uľahčovala vysoká salinita vody, ktorá spôsobovala jej väčšiu hustotu.

Charakter soľných brekcií má napr. ložisko Solivar pri Prešove.

## Referencie

## Externé odkazy
* 

Kategória:Usadené horniny
Percy Williams Bridgman

**Percy Williams Bridgman** (* 21. apríl 1882, Cambridge, Massachusetts, USA – † 20. august 1961, Randolph, New Hampshire)  bol americký fyzik a filozof, zakladateľ operacionalizmu. Získal Nobelovu cenu za fyziku v roku 1946.

## Dielo
* 1927 The Logic of Modern Physics. Beaufort Books. Online excerpt.
* 1931 Dimensional Analysis.
* 1936 The Nature of Physical Theory. John Wiley & Sons.
* 1941 The Nature of Thermodynamics, Harper & Row, Publishers.
* 1959 The Way Things Are. Harvard Univ. Press.
* 1980 Reflections of a Physicist. Arno Press.

## Iné projekty

## Externé odkazy
* 

Kategória:Filozofi USA
Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z Cambridgea (Massachusetts)
Kategória:Obete samovrážd
Briliant

thumb|Briliant
**Briliant** (z fr.) je druh výbrusu priehľadných drahokamov,
najmä diamantov; v klenotníctve: diamantový šperk; v typografii: najmenší stupeň písma veľkosti troch bodov (asi 1,12 mm). 

## Referencie

## Externé odkazy
* 

Kategória:Šperky
Pevninová bríza

**Pevninová bríza** je suchý vietor
vejúci z pevniny
na more prevažne v noci.
Typickou formou brízovej cirkulácie sú pobrežné vetry smerujúce cez deň na pevninu, keď sa povrch súše zahrieva pôsobením slnečného žiarenia rýchlejšie ako vodná plocha. V dôsledku toho dochádza k stúpaniu vzduchu nad pevninou, na ktorého miesto v spodnej vrstve prúdi vzduch od mora. V noci má prúdenie opačný charakter.

## Externé odkazy
* 

Kategória:Vietor
Louis Victor de Broglie

**Louis Victor de Broglie** (* 15. august 1892, Dieppe, Francúzsko – † 19. marec 1987, Louveciennes) bol francúzsky kvantový fyzik a akademik. Navrhol princíp časticovo-vlnového dualizmu, za čo mu bola v roku 1929 udelená Nobelova cena.

Spočiatku na Sorbonne študoval históriu, ale vo svojich osemnástich rokoch začal študovať fyziku.
Broglie bol potomkom starej francúzskej aristokracie (sám vojvoda od 1960), v rokoch 1932 – 1962 profesor na Sorbonne, od roku 1944 člen Francúzskej akadémie.

Zaoberal sa aj relativistickou kvantovou mechanikou a štruktúrou atómového jadra.

## Iné projekty

## Externé odkazy
* 

 

Kategória:Francúzski fyzici
Kategória:Teoretickí fyzici
Kategória:Nositelia Nobelovej ceny za fyziku
Kategória:Francúzski nositelia Nobelovej ceny
Kategória:Členovia Francúzskej akadémie vied
Kategória:Členovia Pápežskej akadémie vied
Kategória:Nositelia veľkokríža Radu čestnej légie
Christine Brooková-Rosová

**Christine Brooková-Rosová**,  (* 16. január 1923, Ženeva, Švajčiarsko – † 21. marec 2012) ) bola britská literárna kritička a spisovateľka, profesorka literatúry na *[[Paríž]]skej univerzite VIII.*

## Dielo
**Gold* (poézia) (1955) 
**The Languages of Love* (román) (1957) 
**The Sycamore Tree* (román) (1958) 
**A Grammar of Metaphor* (kritika) (1958) 
**The Dear Deceit* (roman) (1960) 
**The Middlemen: A Satire* (1961) 
**Out* (roman) (1964) 
**Such* (roman) (1966) 
**Between* (roman) (1968) 
**Go When You See the Green Man Walking* (novela) (1970) 
**A ZBC of [[Ezra Pound]] * (kritika) (1971) 
**Thru* (román) (1975) 
**A Structural Analysis of Pound's Usura Canto: [[Roman Jakobson|Jakobson]]'s Method Extended and Applied to Free Verse* (kritika) (1976) 
**A Rhetoric of the Unreal: Studies in Narrative and Structure, Especially of the Fantastic* (kritika) (1981) 
**Amalgamemnon* (román) (1984) 
**Xorandor* (román) (1986) (francúzsky preklad 1990)
**Verbivore* (román) (1990) 
**Stories, Theories, and Things* (literárna teória) (1991) 
**Textermination* (román) (1992) 
**Remake* (autobiografia) (1996) 
**Next* (román) (1998) 
**Subscript* (román) (1999) 
**Invisible Author: Last Essays* (kritika) (2002)
**Harlan Ellison: The Edge of Forever* (s Ellen Weil) (2002) 
**Life, End of* (autobiografia) (2006)

## Referencie


## Externé odkazy
* 

Kategória:Britskí spisovatelia
Kategória:Britskí pedagógovia
Kategória:Osobnosti zo Ženevy
Brucho

**Brucho** môže byť: 
*v biológii a anatómii: 
**časť trupu pri stavovcoch (vrátane človeka), synonymum: abdomen, abdómen, pozri brucho (stavovce)
**u bezstavovcov: brušná strana tela, teda dolná strana tela pri prirodzenej orientácii tela voči substrátu a pri zohľadnení typickej polohy istých orgánov
*prenesene: 
**vydutá časť vyššie uvedenej časti trupu (ako znak tučnoty)
**žalúdok (a črevá) 
**spodná vydutá časť niečoho (napr. brucho lode, brucho kotla)
*u Platóna: sídlo žiadostivej duše

## Poznámky


## Referencie

## Pozri aj
*zadoček (článkonožce)
Kryštalická bridlica

**Kryštalická bridlica** alebo **bridlica** je súhrnný názov pre skupinu metamorfovaných hornín, so zreteľnou bridličnatou textúrou, ktoré vznikli pri regionálnej metamorfóze. Podľa toho, z akých pôvodných hornín sa utvorili, rozlišujú sa parabridlice (vznikli premenou sedimentárnych hornín) a ortobridlice (premenou vyvretých hornín). Ku kryštalickým bridliciam patrí fylit, rula, svor, erlán, granulit, serpentinit, amfibolit a i.

V anglofónnej literatúre vhodný ekvivalent termínu kryštalická bridlica neexistuje. Metamorfované horniny označované ako bridlice (ang. *schists*) nie sú ekvivalntom, pretože pod týmto označením sú väčšinou chápané metamorfity stredného stupňa  s vysokým obsahom sľúd, teda svory (angl. *mica schist*).

## Referencie

## Pozri aj
* Zoznam hornín

## Iné projekty

## Externé odkazy
* 

Kategória:Premenené horniny
Brilantný

**Brilantný** (fr.) môže byť:
* skvelý, znamenitý, oslňujúci
* veľmi lesklý

## Pozri aj
*brilantný hľadáčik (vo fotografii hľadáčik zakladajúci sa na princípe odrazového zrkadielka)
Jerome Seymour Bruner

**Jerome Seymour Bruner** (* 1. október 1915, New York - †  5. júna 2016, New York) bol americký pedagóg, významný predstaviteľ psychologie učenia a priekopník reformy vzdelávania v USA 60. a 70. rokov 20. storočia.

## Dielo
* *The Process of Education*, 1960
* *On Knowing*, 1962
* *Toward a Theory of Instruction*, 1966
* *Studies in Cognitive Growth*, 1966
* *The Relevance of Education*, 1972
* *Beyond the Information Given*, 1973
* *Play*, (vydal) 1976
* *Under Five in Britain*, 1980
* *In Search of mind. Essays in Autobiography*, 1983
* *Child'sTalk. Learning to use language*, 1983

## Externé odkazy
* 

Kategória:Narodenia v 1915
Kategória:Psychológovia USA
Kategória:Storoční ľudia
Bruno z Kolína

Svätý **Bruno z Kolína** (* 10271030 (1035?), Kolín nad Rýnom, Nemecko – † 6. október 1101, La Torre, Taliansko) bol zakladateľom kartuziánskeho rádu. Pochádzal zo šľachtického rodu.

## Život
Základné vzdelanie získal v Kolíne nad Rýnom. Potom pokračoval v štúdiu na katedrálnej škole v Remeši a filozofickom učilišti v Tours. Štúdium teológie abslovoval v Kolíne nad Rýnom, kde ho roku 1055 vysvätili za kňaza.

Na žiadosť remešského arcibiskupa Gerváza prišiel učiť na katedrálnu školu v Remeši, ktorú od roku 1057 viedol ďalších dvadsať rokov. Keď nastúpil na arcibuskupský stolec v Remeši Manasses I. de Gourney, ktorý ho získal za úplatky, vystúpil Bruno roku 1077 na autunskej synode proti arcibiskupovi. Synoda arcibiskupa zosadila, ten sa však odvolal do Ríma. Kým však prišlo rozhodnutie, dal arcibiskup Brunovi a ostatným protivníkom skonfiškovať majetky. Bruno musel ujsť a vrátiť do Remeša sa mohol až roku 1080, kedy lyonská synoda definitívne zosadila arcibiskupa Manassesa.

left|náhľad|Grande Chartreuse
Bruno však už nechcel pracovať na škole. Spolu s niekoľkými spoločníkmi sa pridal ku skupine cisterciánskej rehole v Sêche-Fontaine. Život rehole sa mu však nezdal dostatočne prísny. Preto so svojimi druhmi založil v osamelom alpskom údolí Chartreuse (lat. Cartusia) skromné pustovne, z ktorých sa vyvinulo hlavné stredisko kartuziánskej rehole Grande Chartreuse. Podľa neho sa nazývajú kláštory kartuziánov kartúzami.

Roku 1090 odchádza Bruno na žiadosť pápeža Urbana II. do Ríma, aby mu pomohol pri reforme duchovenstva. Po obsadení Ríma nemeckým cisárom Henrichom IV., odišiel s pápežom do južného Talianska. Tu požiadal pápeža o uvoľnenie z jeho služby. Pápež súhlasil s podmienkou, že Bruno ostane v Taliansku. Od apúlskeho vojvodu Rogera dostal Bruno pozemok La Torre v Kalábrii. Tu roku 1094 založil pustovnícky kláštor podľa vzoru Chartreuse. Keďže mal Bruno množstvo nasledovníkov, bol tento kláštor čoskoro nedostatočný. Preto založil ďalší kláštor San Stefano di Bosco, zasvätený sv. Štefanovi prvomučeníkovi.

Bruno zomrel 6. októbra 1101 v La Torre. Pochovaný bol v kláštore San Stefano di Bosco. Roku 1513 jeho pozostatky preniesli na La Torre.

## Uctievanie
Bruno nebol nikdy formálne vyhlásený za svätého. Ale pápeži mu priznali titul a úctu svätého tým, že roku 1514 pápež Lev X. dovolil kartuziánom modliť sa kňazské hodiny na jeho počesť a roku 1623 pápež Gregor XV. rozšíril úctu k nemu na celú cirkev. Sviatok sv. Bruna sa podľa Rímskeho martyrtológia slávi 6. októbra.

## Referencie


## Pozri aj

* Rímske martyrológium
* Zoznam svätcov Katolíckej cirkvi

## Iné projekty

## Externé odkazy
* 

Kategória:Narodenia v 11. storočí
Kategória:Úmrtia v 1101
Kategória:Svätci
Kategória:Nemeckí rímskokatolícki arcibiskupi
Kategória:Zakladatelia rádov
Kategória:Osobnosti z Kolína nad Rýnom
Kategória:Nemeckí svätci a blahoslavení
Kategória:Talianski katolícki svätci
Kategória:Katolícki svätci majúci sviatok 6. októbra
Kategória:Kartuziáni
Bryophyta

**Bryophyta** môže byť:
*v užšom zmysle: latinský názov machov (Muscopsida), pozri machy
*v širšom zmysle: latinský názov machorastov (Bryophytae), pozri machorasty
B’nai B’rith

**B’nai B’rith International** (hebrejsky בני ברית *bnej brit*, „Synovia zmluvy“, anglická výslovnosť [bə ˌ neɪ brɪθ]) je medzinárodná židovská politická humanistická organizácia založená v roku 1843. B'nai b'rith pôsobí vo viac než 50 štátoch sveta. Bola založená v New York City Henry Jonesom a ďalšími jedenástimi nemecko-židovskými imigrantmi dňa 13. októbra 1843. Dnes sídli vo Washingtone D.C.

B'nai B'rith je zapojená do širokej škály služieb a sociálnych aktivít, vrátane podpory židovského práva a štátu Izrael.
Ďalej podporuje nemocnice a obete prírodných katastrof a udeľuje štipendiá židovským vysokoškolákom.

V roku 2007 B’nai b’rith otvorila zastúpenie pri Európskej únii v Bruseli. Zastúpenie monitoruje európsku situáciu Židov a vzťahy so štátom Izrael, podáva o nich informácie a pozýva členov Európskeho parlamentu a Európskej komisii do diskusie.

## Referencie

## Externé odkazy
* 
* Oficiálna stránka organizácie

Kategória:Judaizmus
Kategória:Medzinárodné organizácie
Kategória:Organizácie založené v 1843
Kategória:Hebrejské slová a frázy
Georg Büchner

**Georg Büchner** (* 17. október 1813, Goddelau, Nemecko – † 19. február 1837, Zürich, Švajčiarsko) bol nemecký dramatik, prozaik, revolucionár a politický publicista predmarcového obdobia.

## Iné projekty

## Externé odkazy
* 

Kategória:Nemeckí spisovatelia
Kategória:Nemeckí dramatici
Kategória:Osobnosti na nemeckých poštových známkach
Kategória:Absolventi Univerzity v Zürichu
Kategória:Vyučujúci na Univerzite v Zürichu
Kategória:Absolventi Gießenskej univerzity
Kategória:Absolventi Štrasburskej univerzity
Ludwig Büchner

**Friedrich Karl Christian Ludwig Büchner** (* 29. marec 1824, Darmstadt, Nemecko – † 1. máj 1899, Darmstadt) bol nemecký filozof, predstaviteľ vulgárneho materializmu.

## Iné projekty

## Externé odkazy
* 

Kategória:Nemeckí filozofi
Kategória:Osobnosti z Darmstadtu
Bódhgaja

náhľad|Bódhgaja
**Bódhgaja** je chrám v Indii, vybudovaný kráľom Ašókom na mieste, kde Budha dosiahol dokonalé osvietenie a kde stojí *strom múdrosti* (ficus religiosa) ako symbol tejto udalosti. 

Bódhgaja je Mekka všetkých budhistov, *pupok sveta*. V roku 2002 sa chrám Mahabodhi, ktorý sa nachádza v Bodh Gayā, stal miestom svetového dedičstva UNESCO.

## Iné projekty

## Externé odkazy
* 

Kategória:Budhistické pútnické miesta
Kategória:Staroveká India
Buddhi

**Buddhi** môže byť:
*sanskritské slovo znamenajúce inteligencia, porozumenie
*v budhizme: rozum
*v hinduizme: jedna zo žien božstva menom Ganéša
*v joge: šiesta zložka tela, manas, ktorá už nemá energiu agresívne sa domáhať vstupu do sveta, pozri Buddhi (joga)
Buddhi (joga)

**Buddhi** je šiesta zložka tela, manas, ktorá už nemá energiu agresívne sa domáhať vstupu do sveta.

Buddhi je neaktívna myseľ schopná pozorovať, usudzovať a múdro rozhodovať. Jej nižším aspektom je utilitaristické rozumárstvo, ktoré však mizne v okamihu, keď sa človek prestane opierať o svoje osobné presvedčenia, ktoré získal zrodením alebo vychovou, ale usiluje sa o objektivne hodnotenie situácií. Buddhi tak silnie a poskytuje človeku zistenie, že sa v živote okrem horúčosti pochádzajúcej z výrazne činnej kámy vyskytuje aj chlad vznikajúci z bezžiadostivosti – teda stav mimo všetkých bežných útrap. Keď sa budhi takto prejaví, automaticky vzniká aj múdrosť,
ktorá je najlepším ochrancom pred pádom do utrpenia.

Kategória:Joga
Japonský budhizmus

**Japonský budhizmus** je budhizmus, ktorý do Japonska prišiel z Číny cez Kóreu (v priebehu druhej polovice 6. storočia), prešiel osobitným vývojom a vytvoril viacero prúdov (*[[amidovský budhizmus]], [[džodošú]], [[džodo šinšú]], [[ničirenšú]], [[zenbudhizmus]]*). Japonský budhizmus je v súčasnosti bezpochyby intelektuálne najplodnejším smerom budhizmu.

## Externé odkazy
* 

Kategória:Japonsko
Kategória:Budhizmus
Budúcnosť

**Budúcnosť** je 
*súhrn všetkého diania, ktoré ešte len nastáva, ešte sa neuskutočnilo, ani sa práve neuskutočňuje
*to, čo leží na ireverzibilnej časovej osi následnosti javov po dnes a teraz
*súhrn všetkého, čo ešte neexistuje, čo je prítomné len potenciálne, ale musí sa ešte realizovať. 

Prechod od prítomnosti do budúcnosti je plynulý a relatívny.

## Pozri aj
* futurológia
* osud
* predvídanie
* prítomnosť
* prognostika
* súčasnosť

## Iné projekty

## Externé odkazy
*
Budín

náhľad|Vyobrazenie v Norimberskej kronike
**Budín** () bolo mesto v Uhorsku ležiace na pravom brehu Dunaja, z ktorého po zlúčení s mestom Pešť a mestečkom Óbuda vznikla v roku 1873 Budapešť.

V roku 1777 sem bola prenesená Trnavská univerzita.

## Obyvateľstvo
* 1715: 1 539 domov, z toho: 769 srbských, 701 nemeckých a 68 maďarských
* 1720: 1 468 domov, z toho: 851 nemeckých, 559 srbských, 68 maďarských, 5 slovenských
* 1821: 25 228 obyvateľov, z toho prakticky všetko Nemci s výnimkou 1 100 Srbov a pár sto Maďarov
* 1851 (údaje pre Budín + Pešť + Óbuda): 178 062 obyvateľov, z toho 56,4 % Nemcov, 36,6 % Maďarov, 5 % Slovákov, 2 % ostatní

## Referencie

## Externé odkazy
* 

Kategória:Budapešť
Kategória:Bývalé hlavné mestá
Charlotte Bühlerová

**Charlotte Bühlerová**, rod. **Malachowská** (neprechýlené tvary: *Bühler*, *Malachowski*; * 20. december 1893, Berlín, Nemecko – † 5. február 1974, Stuttgart) bola americko-nemecká psychologička; zakladateľka biodromálnej psychológie.  Je jednou z najdôležitejších psychologičiek 20. storočia. Jej manželom bol Karl Bühler. Od roku 1920 učila psychológiu na Technickej vysokej škole Drážďany. Od roku 1922 pôsobila vo Viedni. Od roku 1923 tam učila na Univerzite Viedeň, kde sa v roku 1929 stala mimoriadnou profesorkou, a kde sa stala svetovo známou odborníčkou v oblasti psychológie. V roku 1938 bola z dôvodu nástupu fašizmu nútená emigrovať do USA, kde okrem iného v rokoch 1945 - 1958 pôsobila ako profesorka na University of Southern California v Los Angeles. Krátko pred smrťou sa vrátila do Nemecka, kde potom aj zomrela.

## Iné projekty

## Referencie


## Externé odkazy
* Kurzbiographie des Charlotte-Bühler-Instituts, Wien
* Psychology's Feminist Voices: Charlotte Bühler 

Kategória:Psychológovia USA
Kategória:Nemeckí psychológovia
Kategória:Osobnosti z Berlína
Max Adler

**Max Adler** môže byť:
* rakúsky hudobný pedagóg (1863?), pozri Max Adler (hudobný pedagóg)
* americký obchodník a filantrop (18661952), pozri Max Adler (podnikateľ)
* rakúsky filozof, sociológ a sociálnodemokratický politik, predstaviteľ austromarxizmu (18731937), pozri Max Adler (filozof)
* americký herec (* 1986), pozri Max Adler (herec)

Adler, Max
Pohlavná bunka

náhľad|Ľudská spermia prenikajúca do ľudského vajíčka. Veľkosť spermií je približne 100 000-krát menšia ako veľkosť ľudského vajíčka.
**Pohlavná bunka** alebo **gaméta** je osobitná bunka, z ktorej sa začne vyvíjať nové indivíduum. Spravidla, ale nie vždy sa tak deje spojením s inou pohlavnou bunkou (oplodnení). Pohlavné bunky sa delia na samčie (mužské) pohlavné bunky a samičie (ženské) pohlavné bunky. 

Medzi samčími a samičími pohlavnými bunkami nemusí byť čo do veľkosti a tvaru takmer nijaký rozdiel - vtedy hovoríme o izogamii (izogamiu pozorujeme napr. pri zástupcoch rodu *[[Chlamydomonas]]*). Pokiaľ sa samčie a samičie bunky od seba veľkosťou a tvarom odlišujú, hovoríme o anizogamii. Pri anizogamii je samičia pohlavná bunka väčšia a spravidla nepohyblivá (vajcová bunka), samčia je naopak menšia a schopná pohybu (sprematocyt, spermatozoid alebo spermia). V živej hmote pohlavnej bunky je koncentrovaný dedičný základ budúceho indivídua. Jadrová hmota pohlavnej bunky je zväčša redukovaná na polovicu redukčným delením (meiózou). Obsahuje preto polovičný (haploidný) počet chromozómov. 

Pohlavné bunky mnohobunkových organizmov vznikajú a dozrievajú v orgánoch na to prispôsobených. U rastlín a húb sú to gametangiá, u živočíchov pohlavné žľazy - gonády. Len najprimitívnejšie skupiny živočíchov (hubky - *Porifera*) sú schopné tvoriť pohlavné bunky bez špecializovnaých orgánov. Vývoj pohlavnej bunky sa nazýva gametogenéza. Niektoré organizmy sú schopné tvoriť obidva typy pohlavných buniek, samčie aj samičie, aj keď nie vždy v rovnakej dobe (hermafroditi, jednodomé rastliny). Iné tvoria celý život len jeden typ pohlavných buniek (gonochoristi, dvojdomé rastliny) ktorý je určený ich pohlavím.
 
## Iné projekty

## Externé odkazy
* 


Kategória:Typy buniek
Budhovstvo

**Budhovstvo** alebo (nekodifikovaný tvar) **buddhovstvo** môže byť:
*buddhatá (ang. Buddha-ness, nem. Buddhaheit) 
* dharmakája  (ale presnejšie je to skôr tak, že buddhatá, t. j. budhovstvo, je v učení Trikája jedným z dvoch aspektov dharmakáje )
*buddhatva (v páli: budhatta, angl. Buddhahood, nem. Buddhaschaft)
*nepresne: bódhi  (bódhi je presnejšie len realizácia buddhatvy, t. j. budhovstva )

## Poznámky
*Buddhatá býva stotožňovaná aj s budhovskou podstatou (=budhovská prirodzenosť, buddha-dhátu, angl. Buddha nature, nem. Buddhanatur)  a s buddhatvou 
*Dharmakája je v učení Trikája stotožňovaná s budhovskou podstatou 
* V mahajánskej filozofii pojmy buddhatá, šúnjatá (prázdnota), tattva (absolútno) a nirvána splývajú v jeden.

## Referencie
Somatická bunka

**Somatická bunka** je telesná bunka. Somatické bunky sú všetky bunky organizmu okrem pohlavných buniek. Naproti tomu gaméty vznikajú meiózou v zárodočných bunkách zárodočnej línie a spájajú sa počas pohlavného rozmnožovania. Kmeňové bunky sa tiež môžu deliť mitózou, ale líšia sa od somatických buniek tým, že sa môžu diferencovať na rôzne špecializované typy buniek.

U cicavcov tvoria somatické bunky všetky vnútorné orgány, kožu, kosti, krv a spojivové tkanivo. Naproti tomu zárodočné bunky cicavcov dávajú vznik spermiám a vajíčkam, ktoré sa počas oplodnenia spájajú a vytvárajú zygotu, ktorá sa delí a diferencuje na bunky embrya. V ľudskom tele existuje približne 220 typov somatických buniek.

## Externé odkazy
*http://www.kbg.fpv.ukf.sk/slovnik/show.php?idp=1727
*

Kategória:Typy buniek
Vajcová bunka

**Vajcová bunka** (iné názvy: **vaječná bunka**, **vajíčková bunka**, **ovum**, u živočíchov zriedkavo aj: **oogaméta**) je samičia pohlavná bunka mnohobunkových organizmov s minimálne jednou úplnou sadou chromozómov, z ktorej sa po oplodnení samčou pohlavnou bunkou (alebo pri partenogenéze aj bez oplodnenia) vyvinie nový jedinec. 

Zrelá vajcová bunka živočíchov a človeka sa nazýva **vajíčko** alebo **ovum** (v užšom zmysle) alebo **ovulum**. Ako **vajíčko** sa označuje aj celok tvorený vajcovou bunkou a jej ochrannými obalmi (napr. vajcovou škrupinou u vtákov). Celok tvorený vajcovou bunkou a jej ochrannými obalmi u vtákov alebo vajcorodých stavovcov (v užšom zmysle len u vtákov) sa označuje aj ako vajce.

U rastlín má slovo vajíčko (a podobne) iný význam, pozri vajíčko (botanika).

## Botanika
Pri rastlinách vajcová bunka vzniká spravidla v diferencovaných rozmnožovacích orgánoch: v oogóniu (riasy a huby), v archegóniu (machy a paprade) alebo vo vajíčku (semenné rastliny).

## Zoológia
Vajcové bunky živočíchov sú spravidla oblé a nepohyblivé (výnimku tvoria napr. hubky), vždy bez bičíka, obsahujú žĺtok a väčšinou sú obalené vajcovými obalmi. Väčšinou sa diferencujú vo vaječníkoch a materského jedinca opúšťajú cez vajíčkovod  alebo sa vyvinú v regióne vajíčkovode, spravidla maternici (ovoviviparia, viviparia).

## Iné projekty

Kategória:Pohlavné bunky
Živočíšna bunka

**Živočíšna bunka** je bunka živočíchov (vrátane ľudí), a to v užšom zmysle len bunka mnohobunkových živočíchov a v širšom zmysle aj bunka prvokov (čiže jednobunkových živočíchov).

Je to elementárna a najmenšia jednotka živočíšneho organizmu, schopná základných životných funkcií: metabolizmu, rastu, rozmnožovania a dráždivosti. Je to druh eukaryotickej bunky. Od ostatných eukaryotických buniek, napríklad od rastlinných buniek, sa odlišuje absenciou bunkovej steny a chloroplastu a menšími vakuolami.

Jej optimálne členenie umožňuje, aby všetky procesy prebiehajúce v nej boli čo najrýchlejšie. Cez bunkovú membránu sa dovnútra dostávajú jednoduché chemické látky tvorené vodíkom, kyslíkom, uhlíkom a dusíkom. Tam sa premieňajú na zložitejšie organické zlúčeniny, napr. bielkoviny a cukry. Bielkoviny sa potom používajú na stavbu telesnej hmoty bunky a cukry bunke dodávajú energiu. Vznik organických zlúčenín je riadený deoxyribonukleovou kyselinou (DNA). Tá je organizovaná v chromozómoch vo vnútri jadra, ktoré riadi všetky procesy v bunke. V DNA sú zapísané informácie, ktoré umožňujú vytváranie iných zložitých látok. Ďalšou dôležitou vlastnosťou DNA je jej schopnosť reprodukovať samu seba. To je podstatou života. Umožňuje jednobunkovému organizmu rásť a rozmnožovať sa.

## Zdroje

Kategória:Bunka